open-index/open-wikipedia-markdown huggingface dataset:
Psychokinéza

**Psychokinéza** (skratka PK) alebo **telekinéza** je v oblasti parapsychológie pohybovanie hmotnými predmetmi pomocou mentálneho vplyvu bez fyzického kontaktu. 

## Pokusy

Pokusy s psychokinézou sú založené na pozorovaní osoby, ktorá deklaruje svoju schopnosť sústredením vôle vyvolať psychokinetický jav a pozorovaním (meraním) prostredia, v ktorom a na ktoré pôsobí. Sleduje sa výkonnosť a najmä vierohodnosť javu (vylúčenie skrytého pôsobenia iného známeho fyzikálneho princípu, ktorý by mohol pozorovanú psychokinetickú manifestáciu vyvolať). Po dôslednom vylúčení podvodníkov doteraz ostáva isté množstvo nevysvetlených prejavov, ktoré sú do skupiny PK zaradené. 

## Podstata a princíp

Princíp a podstata psychokinézy zatiaľ nie je jednoznačne známa či dokázaná. Sú rôzne ambiciózne pokusy vysvetliť tieto javy magneticky, elektricky, pomocou fluida (ktorého podstata väčšinou nie je známa). Jediné rozhranie, na ktorom sa zatiaľ experimentátori spoľahlivo môžu zhodnúť, je však sústredená predstava daného javu na strane človeka a potom samotný jav na strane druhej (ak nastane). Pokusy o vysvetlenie princípu medzi týmito dvoma rozhraniami je vo verejne dostupnej literatúre veľmi rozpačité.

## Prejavy

Prejavy psychokinézy boli pozorované nielen v blízkosti človeka, ktorí sústredením vôle jav vyvolal, ale aj na väčšie vzdialenosti, z čoho by sa dalo usúdiť, že v oblasti PK priestor nehrá rolu.
Príklady prejavov PK:
* levitácia
* vznášanie sa predmetov bez známej príčiny
* zmena formy predmetov
* vznietenie ohňa (pyrokinéza)
* zamrazenie vody na ľad (kryokinéza)
* posúvanie predmetov (telekinéza)
* vyvolanie zmien elektrického napätia

## Dejiny

Medzi historicky najznámejšie psychokinetické manifestácie patria napríklad biblické Ježišovo chodenie po vode, nasýtenie tisícov ľudí pár chlebmi. Z Indie sú známe levitácie jogínov. A.D.Neale opisuje vo svojich zápiskoch z pobytu v komunite tibetských mníchov tréningy, pri ktorých mladí mnísi súťažili, kto vysuší v mráze vonku na svojom tele za noc viac mokrých plachiet, starších mníchov, ktorí dali prednosť meditácii vo výške niekoľkých metrov nad zemou, či špeciálnych mníchov-poslov, ktorí dokázali v drsnej prírode tibetského pohoria v hlbokom sústredení prekonať desiatky kilometrov skokmi s dĺžkou desiatok metrov.

## PSI-wheel

Základným cvičebným nástrojom je takzvaný psi wheel.

Kategória:Parapsychológia
Mojsej Uhrín

thumb
**Mojsej Uhrín** alebo **Mojžiš Uhorský** (* asi 983 – † 26. júl 1043) je jeden z prvých slovenských svätcov. Je uctievaný najmä u gréckokatolíkov a pravoslávnych.

Prepodobný Mojsej Uhrín pochádzal síce z východného Slovenska, ale pôsobil na Kyjevskej Rusi na dvore kniežaťa - svätého Borisa. Keď knieža Boris zahynul v boji so Svätoplukom (Svjatopolkom), Mojsej sa vrátil do Kyjeva a usiloval sa o jeho zvrhnutie. Napokon sa podarilo kniežaťu Jaroslavovi Múdremu Svätopluka vyhnať do Poľska. Keď bol však za pomoci poľského panovníka Boleslava Chrabrého Svätopluk v roku 1018 dosadený na trón, nechal Mojseja uväzniť. 

Podľa legendy sa Mojsej v Poľsku zapáčil významnej žene z bližšieho okruhu Boleslava Chrabrého, ktorá sa za neho chcela vydať. On to však odmietol, pretože chcel stráviť svoj život v mníšstve. 

Jeho ostatky sa dodnes nachádzajú v blízkych peščerách (jaskyniach - katakombách) svätého Antona v Kyjevsko-pečerskej lavre.

## Literatúra
*BUGAN, Bystrík: Mojžiš Uhorský (Mojsej Uhrín) a jeho bratia v kontexte slovenských dejín . In: Bobák, J. a kol.: *Historický zborník* č. 19, 2/2009. Martin : Vydavateľstvo Matice slovenskej, 2009, s. 137 - 146
* Ctihodný Mojsej Uhrin. Zemplín : MPCO Zemplín, 2008. 24 s.
* "Mojžiš Uhrín, prepodobný : 26. júl." In: Antonín Čížek: *Synaxár : Životy svätých.* Prešov : Spolok biskupa Petra Pavla Gojdiča, 1998, s. 295. ISBN 80-967341-1-3

## Externé odkazy
*Životopis Mojseja Uhrína
*Pomocníci svätých kráľov

Mojsej Uhrín, Svätý
Mojsej Uhrín, Svätý
Kategória:Slovenskí pravoslávni svätci
Kategória:Slovenskí katolícki svätci
Kategória:Narodenia v 10. storočí
Marek Križin

Svätý **Marek Križin** (, , ) (* 1589, Križevci  – † 7. september 1619, Košice) bol rímskokatolícky kňaz, ostrihomský kanonik. Je jedným z troch košických mučeníkov, spolu s Melicharom Grodeckim a Štefanom Pongrácom.

## Životopis
Narodil sa v rodine dôstojníka v chorvátskom meste Križevci (severovýchodne od Záhrebu) okolo roku 1589 ako Marko Stjepan Krizin.

Marek bol bystré dieťa, preto sa mu rodičia snažili poskytnúť, čo najlepšie vzdelanie. V roku 1600 poslali syna do Viedne na jezuitské gymnázium. Stredoškolské štúdium ukončil v roku 1607.
Rodičia chceli mať z neho dôstojníka. On si však vybral povolanie kňaza. V štúdiu pokračoval na jezuitskej univerzite v Štajerskom Hradci (Graz), kde študoval filozofiu. V roku 1610 získal titul magistra filozofie. Po odporúčaní rakúskeho provinciála jezuitov P. Juraja Rummera pokračoval od roku 1611 v štúdiu teológie v Ríme na Nemecko-uhorskom kolégiu (*Collegium Germanicium-Hungaricium*), ktoré založil v roku 1522 zakladateľ jezuitskej rehole Ignác z Loyoly. V septembri 1615 ho vysvätili za kňaza. Krátko nato zložil doktorské skúšky.

Po štúdiu teológie ho ostrihomský arcibiskup Peter Pázmaň v roku 1616 vymenoval za profesora kapitulnej školy v Trnave a neskôr za ostrihomského kanonika. O dva roky sa stal komárňanským archidiakonom a správcom bývalého benediktínskeho opátstva v Krásnej nad Hornádom. Popri spravovaní majetku vykonával aj duchovnú službu v opátstve, ale aj v neďalekých Košiciach. 4. apríla 1619 požiadal o uvoľnenie z funkcie správcu opátstva, keďže spravovanie majetku mu bolo cudzie. V júli 1619 odišiel s jezuitským misionárom Štefanom Pongrácom do Humenného, kde sa zúčastnil duchovných cvičení pod vedením jezuitského kazateľa P. Dobokaya. 

V noci zo 6. na 7. septembra 1619 bol umučený spolu so Štefanom Pongrácom a Melicharom Grodeckim potom, čo sa odmietol vzdať katolíckej viery.

Jeho ostatky sa dostali v roku 1635 do Trnavy, kde boli do roku 1905 v uršulínskom kostole sv. Anny. Pri príležitosti blahorečenia bola časť jeho ostatkov poslaná do Ríma, lebka bola prenesená do ostrihomskej katedrály a časť bola prenesená do záhrebskej katedrály a do Križevca, jeho rodiska. 

Cirkevný proces blahorečenia košických mučeníkov začal krátko po ich smrti, za blahoslavených ich však vyhlásil až 15. januára 1905 pápež Pius X. Za svätých boli vyhlásení pápežom Jánom Pavlom II. dňa 2. júla 1995 na košickom letisku.

## Pozri aj
* Košickí mučeníci

## Iné projekty

## Literatúra
* 

## Zdroj
*  

Kategória:Slovenskí katolícki svätci
Kategória:Slovenskí rímskokatolícki kňazi
Kategória:Uhorskí rímskokatolícki kňazi
Kategória:Chorvátski rímskokatolícki kňazi
Kategória:Kanonizovaní Jánom Pavlom II.
Kategória:Blahorečení Piom X.
Kategória:Uhorskí šľachtici
Kategória:Slovenskí šľachtici
Kategória:Príslušníci zemianskeho stavu
Kategória:Dejiny Košíc
Kategória:Absolventi Univerzity v Graze
Kategória:Slovenskí kresťanskí mučeníci
Kategória:Katolícki svätci majúci sviatok 7. septembra
Kategória:Chorvátski katolícki svätci
Štefan Pongrác

Svätý **Štefan Pongrác** (tiež ako *Pongrácz de Szentmiklós et Óvár*) (* 1582, Vințu de Jos  (dnešné Rumunsko) – † 7. september 1619, Košice) bol rímskokatolícky kňaz, jezuita. Je jedným z troch košických mučeníkov, spolu s Markom Križinom a Melicharom Grodeckim.

## Životopis
Narodil sa v roku 1583 v obci Alvinc pri meste Alba Iulia v Sedmohradsku. Jeho predkovia pochádzali zo sedmohradskej vetvy šľachtického rodu Pongrácovcov (*Pongrácz*, *Pankrác*), ktorí sa v 13. storočí usadili v Liptove. Štefan Pongrác pochádzal zo sedmohradskej vetvy tohto rodu.

Študoval na jezuitskom kolégium v Kluži ( dnešné Rumunsko). V roku 1602 vstúpil Štefan Pongrác do noviciátu jezuitskej rehole v Brne, kde 11. júla zložil prvé rehoľné sľuby. Neskôr študoval filozofiu v Prahe a v Ľubľani, rétoriku v Klagenfurte a teológiu v Štajerskom Hradci (Grazi). Teológiu absolvoval v roku 1615 v Štajerskom Hradci (Graz). Po ukončení štúdia v roku 1615 bol vysvätený za kňaza. Pongrác odchádza do Humenného, kde založil jezuitské kolégium, ktoré aj riadil. Zároveň tu pôsobil ako maďarský kazateľ.

O tri roky na to bol vyslaný provinciálom rádu do Košíc po žiadosti cisárskeho kapitána Košíc, generála Ondreja Dóczyho, o stálu misiu jezuitov. V meste v tom čase pôsobil kalvínsky kazateľ Alvinczy. Po Pongrácovom príchode nedáva Alvinczy protestantizmu v meste veľa nádejí.

Po duchovných cvičeniach v Humennom v roku 1619 odchádza Pongrác do Šariša ku kráľovskému radcovi Žigmundovi Péchymu. Tu sa dozvedel o Rákociho pochode na Košice, kam sa okamžite vrátil.

V noci zo 6. na 7. septembra 1619 bol umučený spolu s Markom Križinom a Melicharom Grodeckim potom, čo sa odmietol vzdať katolíckej viery.

Jeho ostatky sa dostali v roku 1635 do Trnavy, kde boli do roku 1905 v uršulínskom kostole sv. Anny. Pri príležitosti blahorečenia bola časť jeho ostatkov poslaná do Ríma, lebka a časť kostí bola prenesená do jezuitského kostola v Trnave.

Cirkevný proces blahorečenia košických mučeníkov začal krátko po ich smrti, za blahoslavených ich však vyhlásil až 15. januára 1905 pápež Pius X. Za svätých boli vyhlásení pápežom Jánom Pavlom II. dňa 2. júla 1995 na košickom letisku.

## Literatúra
* 

## Pozri aj
* Košickí mučeníci

## Zdroj
*  

Kategória:Pongrácovci
Kategória:Slovenskí katolícki svätci
Kategória:Jezuiti
Kategória:Kanonizovaní Jánom Pavlom II.
Kategória:Uhorskí šľachtici
Kategória:Slovenskí šľachtici
Kategória:Blahorečení Piom X.
Kategória:Príslušníci zemianskeho stavu
Kategória:Dejiny Košíc
Kategória:Katolícki svätci majúci sviatok 7. septembra
Melichar Grodecki

Svätý **Melichar Grodecki** () (* 1584, Tešín (Cieszyn) (dnešné Poľsko) – † 7. september 1619, Košice) bol rímskokatolícky kňaz, jezuita. Je jedným z troch košických mučeníkov, spolu s Markom Križinom a Štefanom Pongrácom.

## Životopis
Narodil sa okolo roku 1584 v sliezskom Tešíne v šľachtickej rodine. Z rodiny Grodzieckych pochádza viacero cirkevných hodnostárov. Melicharov strýko Ján bol od roku 1582 biskupom v Olomouci a založil jezuitské kolégium v Brne. Biskupov mladší brat Václav bol prepoštom. Ďalší Melicharov príbuzný P. Stanislav Grodziecki bol rektorom krakovského kolégia Spoločnosti Ježišovej. Melicharovým príbuzným bol aj svätý Ján Sarkander, umučený v Olomouci 17. marca 1620.

Stredoškolské vzdelanie získal na jezuitskom kolégiu vo Viedni. 23. mája 1603 vstúpil do jezuitského noviciátu v Brne. 22. mája 1605 zložil rehoľný sľub.

Istý čas ostáva v Brne kde vyučuje v nižších triedach tamojšieho kolégia. Neskôr odchádza študovať rétoriku do Jindřichovho Hradca. Od roku 1608 študoval v Prahe filozofiu. Po ukončení štúdia v roku 1610 vyučoval gramatiku na kolégiu v Kladsku (Kłodzko).  V roku 1614 bol vysvätený za kňaza. Pôsobil ako riaditeľ výchovného ústavu sv. Václava (ubytovňa pre chudobných študentov) v Prahe, súčasne bol duchovným správcom pražskej farnosti Kopaniny. Keď sa na začiatku tridsaťročnej vojny v roku 1618 ujali v Čechách vlády protestanti, vypovedali jezuitov. Melichar Grodecki preto opúšťa Čechy a prichádza do Košíc, kde začal pôsobiť spolu so Štefanom Pongrácom.

V noci zo 6. na 7. septembra 1619 bol umučený spolu s Markom Križinom a Štefanom Pongrácom potom, čo sa odmietol vzdať katolíckej viery.

Jeho ostatky sa dostali v roku 1635 do Trnavy, kde boli do roku 1905 v uršulínskom kostole sv. Anny. Pri príležitosti blahorečenia bola časť jeho ostatkov poslaná do Ríma, lebka a časť kostí bola prenesená do jezuitského kostola v Trnave a časť bola prenesená do novopostavenej kaplnky v kostole sv. Magdalény v jeho rodnom Tešíne, ktorá mu bola zasvätená.

Cirkevný proces blahorečenia košických mučeníkov začal krátko po ich smrti, za blahoslavených ich však vyhlásil až 15. januára 1905 pápež Pius X. Za svätých boli vyhlásení pápežom Jánom Pavlom II. dňa 2. júla 1995 na košickom letisku.

## Literatúra
* 

## Pozri aj
* Košickí mučeníci

## Iné projekty

## Zdroj
*  

 

Kategória:Slovenskí katolícki svätci
Kategória:Českí katolícki svätci
Kategória:Poľskí katolícki svätci
Kategória:Narodenia v 1584
Kategória:Úmrtia v 1619
Kategória:Kanonizovaní Jánom Pavlom II.
Kategória:Blahorečení Piom X.
Kategória:Slovenskí šľachtici
Kategória:Uhorskí šľachtici
Kategória:Dejiny Košíc
Kategória:Poľskí jezuiti
Kategória:Katolícki svätci majúci sviatok 7. septembra
His

**His** môže byť:
* obec vo Francúzsku, pozri His (obec)
* trojpísmenová skratka pre aminokyselinu histidín

* priezvisko:
** Maurice His (1920 – 1993), francúzsky podnikateľ
** Wilhelm His st. (1831 – 1904), švajčiarsky lekár
** Wilhelm His ml. (1863 – 1934), švajčiarsky lekár – kardiológ, syn predošlého

**HIS** je skratka pre:
* Hersteller initiative Software – združenie výrobcov automobilov, pozri Automotive-HIS
* Hightech Information System Limited

## Pozri aj
* Hisov zväzok
* Hiis
Prímerie

**Prímerie** je dohoda súperiacich strán, štátov, alebo jednotlivcov o vzájomnom neútočení. Počas vojny sa väčšinou uzatvára k presnému termínu resp. dátumu a často na konkrétne ohraničené obdobie.

Kategória:Vojsko
Primaciálne námestie

**Primaciálne námestie** (často nesprávne nazývané *Primacionálne námestie*) je námestie Bratislave v mestskej časti Staré Mesto. Je jedným z najznámejších bratislavských námestí.

Nachádza sa zhruba medzi Námestím SNP a Hlavným námestím.

## Významné budovy
Námestie je ohraničené tromi významnými budovami, a to Starou radnicou, Primaciálnym palácom (sídlom primátora hlavného mesta Bratislavy) a budovou Magistrátu mesta Bratislavy (Novou radnicou).

## Dopravné spojenie

## Galéria

Bratislava Magistrat.JPG
Altstadt Bratislava.jpg
Bratislava, view from the square "Primaciálne námestie" to the street "Klobučnícka".JPG
Pozsony - középen a régi városháza, balra a prímási palota.JPG


## Referencie

## Iné projekty

## Externé odkazy
* Primaciálne námestie na mape Bratislavy

Kategória:Námestia v Starom Meste v Bratislave
Automotive-HIS

**HIS** (z nem. **H**ersteller**i**nitiative **S**oftware) je združenie týchto výrobcov automobilov:
* Audi
* BMW
* Daimler
* Porsche
* Volkswagen

Združenie vzniklo z potreby automobilových výrobcov štandardizovať parametre komponentov od svojich dodávateľov, definovať spoločné komunikačné rozhrania medzi subsystémami v automobile a stanoviť spoločný súbor požiadaviek na kvalitu samotných komponentov ako i na kvalitu procesov pre ich vývoj. Tým sa pre dodávateľov má zredukovať a štandardizovať súbor spolčných požiadaviek na zariadenie. Dôvodom tohoto kroku bola nutnosť znížiť náklady na vývoj komponentov a skrátiť čas ich vývoja. Časť definícií, týkajúcich sa spoločnej štruktúry softvéru bola presunutá do zodpovednosti projektu AUTOSAR. HIS ďalej pracuje na štandardizácii procesov pre kontrolu dodávateľov a ich podpory v zdokonaľovaní vývoja. HIS konzorcium sa dohodlo napríklad o spoločnom postupe pri auditovaní dodávateľa na základe normy ISO 15504, čím sa dodávateľovi zjednodušil život z hľadiska počtu auditov (predstavme si dodávateľa, ktorému príde audit od troch zákazníkov, každý trvá približne 3-5 dní. To predstavuje pomerne veľké náklady najmä na ľudské zdroje. V prípade, že sa štandardizované výsledky auditov budú medzi automobilkami aspoň čiastočne uznávať, pri každom ďalšom audite sa dá zredukovať potrebný čas na 1 deň na projekt a zákazníka).

Oblasti HIS-štandardizácie:
* assessment procesov u dodávateľov
* testovanie softvéru
* prostredia pre simuláciu a vývoj
* process flash programovania zariadení
* spoločné softvérové moduly, ich rozhrania a spôsob implementácie (spolu s AUTOSARom)

Ďalšou aktivitou konzorcia HIS je úprava normy ISO 15504 (prezývaná SPICE) na súbor požiadaviek šitých špeciálne na mieru automobilového priemyslu. Projekt dostal názov Automotive-SPICE.

HIS prevzalo štandard MISRA, platný pre akýkoľvek vývoj softvéru pre vnorené systémy a vytriedilo z neho súbor požiadaviek pre oblasť automobilového priemyslu.

Kategória:Automobilový priemysel
Trójsky kôň

**Trójsky kôň** môže byť:
* v gréckej mytológii drevený kôň, pomocou ktorého boli podvedení obyvatelia Tróje, pozri Trójsky kôň (história) a Trójska vojna
* počítačový vírus tváriaci sa ako užitočný program, prezývaný aj **trojan**, pozri Trójsky kôň (informatika)
Offene Systeme und deren Schnittstellen für die Elektronik in Kraftfahrzeugen

**Offene Systeme und deren Schnittstellen für die Elektronik im Kraftfahrzeug** (skrátene **OSEK**; preklad: *Otvorené systémy a ich rozhrania pre elektroniku v automobile*) je ochranná značka spoločnosti Siemens a je to názov (už medzinárodného) štandardizačného grémia pre priemysel. To treba mať na mysli, pretože ak sa spomenie OSEK, väčšinou sa tým myslí jeden zo štandardov tohoto grémia: operačný systém OSEK-OS.

## História

Grémium bolo založené v roku 1993 rôznymi výrobcami automobilov, ich dodávateľmi a producentmi softvéru. Hlavní zakladatelia boli: BMW, Daimler-Benz (dnes už Daimler), Opel, Volkswagen, Bosch, Siemens a Inštitút pre priemyselnú informačnú techniku na Technickej univerzite v Karlsruhe. Podobné grémium založili už v roku 1988 francúzski výrobcovia Peugeot, Citroën a Renault s názvom VDX. V roku 1994 sa obe skupiny spojili a vytvorili OSEK/VDX.

## Výsledky

Grémium OSEK je autorom nasledovných štandardov:
*OSEK-OS (Operating System)&nbsp;–&nbsp;štandard operačného systému pre softvér v embedded systems (ide o preddefinované jadro operačného systému, kde je možné pomocou konfigurácie parametrov prispôsobovať OSEK-OS danej riadiacej jednotke. Pre samotnú aplikáciu&nbsp;–&nbsp;čo má riadiaca jednotka robiť sa na existujúce štandardné jadro doprogramujú vlastné funkcie)
*OSEK-OIL (OSEK Implementation Language)&nbsp;–&nbsp; štandard opisného jazyka
*OSEK-ORTI (Runtime Interface)&nbsp;–&nbsp;definícia rozhrania OS s debuggerom
*OSEK-COM (Communication)&nbsp;–&nbsp;definícia komunikačných rozhraní medzi modulmi v rámci jedného zariadenia aj medzi rôznymi riadiacimi jednotkami v aute
*OSEK-NM (Network Management)&nbsp;–&nbsp;definuje podmienky, kedy sa jednotlivé riadiace jednotky v aute smú vypnúť. (Dôvodom vypnutia zariadenia je úspora prúdu, ktorý, keď auto nemá zapnutý motor, je dodávaný z batérie. Pre predstavu: v priemernom aute kategórie Golf je približne 30&nbsp;–&nbsp;60 mikrokontrolérom riadených zariadení, v MercedesBenz E- Triedy až do 200 v najlepšej výbave.)

## Normy

Väčšina požiadaviek na zmienené štandardy definoval OSEK v norme ISO 17356 a sú v nej zahrnuté OSEK/VDX-OS 2.2.2, OSEK/VDX-COM 3.0.3, OSEK/VDX-NM 2.5.3 a OSEK/VDX-OIL 2.5.

Kategória:Štandardy v automobilovom priemysle
Kategória:Siemens
Lenka

**Lenka** môže byť:
* krstné meno, pozri Lenka (prvé meno)
* obec v okrese Rimavská Sobota, pozri Lenka (okres Rimavská Sobota)
* slovenský názov obce v Maďarsku, pozri Bódvalenke
Tower 115

**Tower 115** (názvy pred rokom 2006: od r. 1984 **Presscentrum**, od r. 1991 aj **[[Slovakopress]]**, od r. 2002 aj **Pressburg centrum**) je výšková budova v Bratislave na Pribinovej ulici v blízkosti Mosta Apollo.

Celková výška budovy je 104 metrov, resp. vrátane vysielača umiestneného od roku 2006 na streche je celková výška 115 m. Ide o deviatu najvyššiu budovu v Bratislave a na Slovensku, viď zoznam pod článkom.

Stavba budovy bola z väčšej časti dokončená v roku 1984. V rokoch 20042006 prebehla rozsiahla rekonštrukcia a modernizácia budovy, pričom sa zmenil aj jej vonkajší vzhľad a jej názov bol zmenený do dnešnej podoby Tower 115.

Dlhú dobu (v 20. a na začiatku 21. storočia) išlo o osamotenú výškovú budovu bez výraznej okolitej zástavby, v súčasnosti je však už súčasťou nového mestského centra a štvrte Eurovea City s ďalšími výškovými a inými budovami v okolí. Od roku 2022 v budove popri ďalších nájomcoch sídli Ministerstvo investícií, regionálneho rozvoja a informatizácie SR vrátane niektorých príspevkových organizácií.

## Referencie

## Iné projekty

## Externé odkazy
* Tower 115  – oficiálny web

Kategória:Výškové budovy v Bratislave
Kategória:Architektúra z 1984
Kategória:Architektúra z 2006
Františkánske námestie (Bratislava)

**Františkánske námestie** je námestie v Bratislave v mestskej časti Staré Mesto.. Nachádza sa vedľa Hlavného námestia. V období socializmu – do 1. apríla 1991 malo názov **Dibrovo námestie**.

## Významné objekty
Na námestí sa nachádza významný Františkánsky kostol a kláštor, postavený na konci 13. storočia.

Nachádza sa tu aj fontána so ženou s krčahom. Fontána, pôvodne studňa vybudovaná po požiari mesta, pochádza z roku 1592, socha z roku 1804. Oba roky sú uvedené na tabuliach na fontáne. Na podstavci sochy sú dve ťažko čitateľné nápisové tabule z červeného mramoru - staršia zo zadnej strany, novšia z prednej. Text na staršej tabuli (1592) znie: *"S. P. Q . POSONIEN OB LV // CTIFICAM CCCXX AEDIV // ANNO MDXC INTRA // VRBIS MOENIA ET EXTRA // INCENDIO CONFLAGRA // TARVM CLADEM HVIC // SECLO SOLATII ET // POSTERITATI PERFV // GII AC MEMORIAE // ERGO HOC MONV // MENTVM POSVIT // MDXCII"*. Tento text uvádza (s drobnými odchýlkami) aj Matej Bel vo svojom diele Notitia vo zväzku týkajúcom sa Bratislavy. Text na novšej tabuli (1804) znie: *"CIVIUM . HOSPITUMQVE . COMODO . // CURA . SENATUS . L . R . Q . // CIVITATIS . POSONIENSIS . // AQUAE . DUCTULACUQUE . REFECTO . // CONTRACTUM . AB . ANNO . MDXCII . // QUO . ESSE . COEPERAM . // MUTAVI . TRISTEM . MELIORE . // CULTU . SQUALOREM . // MDCCCIV . // HAEREDITARII . AUSTRIAE . // IMPERII . ANNO . I . INEUNTE ."*. Na bočných stranách podstavca sú erby - po ľavici ženy je erb mesta vo forme srdcového štítu na prsiach cisárskeho orla ovenčeného reťazou Rádu Zlatého rúna, po pravici ženy je erb cisára Rudolfa II., rovnako ovenčený reťazou Rádu.

## Dopravné spojenie

## Referencie

## Iné projekty

## Externé odkazy
* Františkánske námestie na mape Bratislavy
* Stať o fontáne v diele Mateja Bela str. 630
* Stať o fontáne na stránke Generálneho investora Bratislavy 

Kategória:Námestia v Starom Meste v Bratislave
Lineage

**Lineage** je fantasy MMORPG počítačová hra, vydaná v roku 1998, vytvorená vývojárskym tímom NCsoft z Južnej Kórey.

## Základy
Na začiatku si vytvoríte postavu: zvolíte si rasu (človek, ork, temný elf, svetlý elf, trpaslík) a vstúpite do herného sveta. Hlavnou náplňou hry je zabíjanie mobov (počítačom riadené monštrá), z ktorých môžete získať drop (dropom sa myslia všetky veci, ktoré získate z moba) a body skúseností, zak toré vylepšujete svoju postavu. Z každého moba môžu vypadnúť iné veci (materiály, výbava, zbrane a iné).

Tak ako aj v iných hrách tohto typu, aj tu je dobré sa pričleniť k nejakému klanu (skupina hráčov hrajúca rovnakú hru, prevažne majú rovnaký názor) a získať tak mnoho výhod - v klane sa dá rozbehnúť výrobný systém, takže každý priloží ruku k dielu a je oveľa ľahšie a rýchlejšie vyrobiť kvalitnú výbavu pre svoju postavu. Okrem toho klan poskytuje ochranu. Ak sa nájde viac klanov s rovnakým cieľom, môžu vytvoriť alianciu a bojovať tak o hrady, ktoré sa nachádzajú po celom svete Lineage (každé väčšie mesto má jeden hrad).

## Pozri aj
* Lineage II

## Externé odkazy
* Oficiálna stránka pre USA 

Kategória:NCsoft
Kategória:MMORPG
Kategória:Počítačové hry z 1998
Kategória:Počítačové hry
Kategória:Počítačové hry pre viacerých hráčov
Kategória:Hry pre Windows
Saské zrkadlo

[thumb|[Eike von Repgow autor Saského zrkadla.]]
[thumb|''Sassespegel'' (Saské zrkadlo), okolo roku [1300.]]

**Saské zrkadlo** (nem. *Sachsenspiegel*, dolnosasky *Sassenspegel*) je najvýznamnejší historický právny dokument z oblasti nemeckého feudálneho práva. Hoci ide len o súkromný súbor zápiskov stredovekého saského práva a zvykového práva, získalo Saské zrkadlo čoskoro taký silný vplyv, že sa najmä v saskom a severnonemeckom okruhu stalo dôležitým základom na výklad a aplikáciu práva až do novoveku. Je najväčším právnym dokumentom, ktorý bol okrem latinského spísaný aj v nemeckom jazyku. Saské zrkadlo nebolo zákonom, ale cieľom knihy bolo zachytiť existujúci právny poriadok.

Zbierku Saské zrkadlo zostavil Eike von Repgow na príkaz svojho lénneho pána, grófa Hoyera von Falkenstein okolo rokov 1220–1230.

Saské zrkadlo sa rýchlo stalo vzorom na vypracovanie podobných zbierok, ako boli Augsburské Saské zrkadlo, Nemecké zrkadlo, Švábske zrkadlo alebo početné poľské publikácie.
Ako takzvané Magdeburské zemské právo sa rozšírilo až do hĺbky východoeurópskeho regiónu, kde sa v dôsledku nemeckej kolonizácie zakladali nové osady (Poľsko, Čechy, Pobaltie, Bielorusko, Ukrajina, Rumunsko, na Slovensku Spiš a Horná Nitra).

## Iné projekty

Kategória:Dejiny práva
Kategória:Dejiny Nemecka
Kategória:Dejiny literatúry
Trojan

**Trojan** môže byť:
*slovanská mytologická postava, pozri Trojan (boh)
*mesto v Bulharsku, pozri Trojan (mesto)
*rajón v Bulharsku, pozri Trojan (rajón)
*predmestie Johannesburgu, pozri Trojan (Johannesburg)
*nebezpečný program, pozri Trójsky kôň (informatika)
*videohra od Capcomu pre NES, pozri Trojan (videohra)
*značka kondómov, pozri Trojan (kondóm)
*vyradená jadrová elektráreň v Rainieri v Oregone, USA, pozri Trojan Nuclear Power Plant
*americké tréningové lietadlo, pozri T-28 Trojan
*variant ľahkého lietadla Aermacchi AL-60
*britský výrobca automobilov, pozri Trojan (automobil)
*výrobca batérií, pozri http://www.trojan-battery.com/ 
*heavy metalová skupina, pozri Trojan (skupina)
*firma poskytujúca čistenie vody ultrafialovými lúčmi, pozri http://www.trojanuv.com/
*člen niektorého športového tímu na University of Southern California
*britská hudobná nahrávacia značka pre reggae a ska, pozri Trojan Records
*typ Skinheads pomenovaný podľa Trojan Records (pozri vyššie)
*jedna zo 4 charakterových tried, ktoré si možno vybrať v MMORPG Conquer Online

*osoba:
** Jozef Trojan, slovenský hospodársky pracovník a partizánsky organizátor (* 1906 – † 1953)
** Pavel Trojan, sovietsky dôstojník, partizánsky organizátor (* 1915 – † ?)
** Ivan Trojan, český herec, syn Ladislava Trojana
** Ladislav Trojan, český herec, otec Ivana a Ondřeja Trojana
** Ondřej Trojan, český filmový producent a režisér, syn Ladislava Trojana

## Pozri aj
*Trójan
*trojanská keramika
Halti

**Halti** (iné názvy: **Haltituntunturi**, **Haltia** alebo **Haltiatunturi** – *tunturi* znamená vrch – a *Háldi* v jazyku Sámi) je so svojimi 1328 metrami nad hladinou mora, najvyšším miestom vo Fínsku. 

Nachádza sa v katastrálnom území samosprávnej obce Enontekiö v provincii Laponsko na hraniciach medzi Fínskom a Nórskom. Vrchol Halti vo výške  sa už nachádza v Nórsku a je známy ako Ráisduattarháldi. Najvyšší bod Fínska sa nachádza na hrebeni Ráisduattarháldi vo výške . Je známy ako *Hálditšohkka* na hraniciach s Nórskom. Najvyšší vrch, ktorého vrchol leží vo Fínsku je Ridnitšohkka s výškou .

## Iné projekty

Kategória:Geografia Fínska
Kategória:Vrchy vo Fínsku
Kategória:Škandinávske vrchy
Kategória:Tisícovky vo Fínsku
Kategória:Laponsko (Fínsko)
Kategória:Najvyššie vrchy štátov
Bajerovce

**Bajerovce** sú obec na Slovensku v okrese Sabinov.

## Galéria

Bajerovce Slovakia 1.JPG
Bajerovce Slovakia 14.JPG|obecný úrad v Bajerovciach
Bajerovce Slovakia 7.JPG|Chrám sv. archanjela Michala
Bajerovce Slovakia 10.JPG


## Referencie

## Iné projekty

## Externé odkazy
* 

Kategória:Bajerovce
Kategória:Obce okresu Sabinov
Kategória:Rusínske obce okresu Sabinov
Brezovica (okres Sabinov)

**Brezovica** je obec na Slovensku v okrese Sabinov.

Leží na styku Levočských vrchov a Bachurne a dnes je spolu so svojim okolím predovšetkým vyhľadávaným miestom víkendových výletov s perspektívou rozvoja vidieckeho cestovného ruchu. Po prvýkrát sa písomne spomína už v roku 1317, vtedy tu začal vznikať aj hrad, ktorý staval ako rodinné sídlo rod Berzeviciovcov. Dnes z neho ostali len terénne zvyšky, zanikol zrejme už koncom 15. storočia. Zachovali sa však iné zaujímavé pamiatky – pôvodne gotický, neskôr upravený kostol Všechsvätých z roku 1300. Okrem toho bolo v obci kedysi neuveriteľných 7 kúrií a renesančný kaštieľ zo 17. storočia, dnes síce čiastočne zachované, ale pomerne vážne zdevastované. V obci sú dodnes živé prvky ľudovej architektúry i tradičných remesiel.

Dňa 22. apríla 2008 zasiahla obec silná prietrž mračien, ktorá spôsobila rozsiahle škody najmä na poľnohospodárskych plochách.

## Osobnosti
* Ján Zimáň resp. Zimányi bol uhorský maliar, rezbár a reštaurátor

## Referencie

## Iné projekty

## Externé odkazy
* 

vľavo|náhľad|Brezovica nad Torysou


Kategória:Obce okresu Sabinov
Brezovička

**Brezovička** (, ) je obec na Slovensku v okrese Sabinov v Prešovskom kraji. Jej názov ako asi najstarší v roku 1307 sa uvádza Haynburg a znamená hrad na výbežku. V ďalších rokoch dedina mala názvy: Haymburg, Hennburk, Hamburk, Hempborgh - r. 1427, Hemburg, Hemborch, Hembucz, Heinburk, Hamburgh - r. 1437, Heymburcz, Hempborgh, Heimburgh, Hambwrk - r. 1462, Hamburg, Hambork, Hamborgh, Hámbor, Hamburek. Pred rokom 1948 sa dedina volala Hamborek, no v roku 1948 sa jej názov zmenil na Brezovička.

Leží na ceste *Via regia*, ktorá kedysi spájala Šariš so Spišom. Nachádzal sa tu kláštor kartuziánov.

## História
Pre Brezovičku je významný rok 1307, v ktorom magister Kakaš (Gallus) (+ 1326) v nejakom spore zabil šľachtica Fridricha, syna Arnolda. Za vraždu bol v roku 1307 odsúdený súdom v Levoči a za vraždu mal okrem iného založiť a majetkami obdariť šesť kláštorov. Kakaš dal preto kartuziánom na Skale útočišťa na Spiši polovičný výnos mlyna a celú rentu od poddaných v Hamborku v hodnote troch hrivien striebra ročne. Darovanie potvrdil kráľ Karol I. Róbert v roku 1320. Okrem toho dal postaviť v roku 1307 kláštor pre kartuziánov (príp. pre božohrobcov, tzv. červených bratov) v Hamborku a potom po smrti svojho syna Mikuláša tiež v roku 1319  kláštor pre kartuziánov v Lechnici (Červený kláštor).

V písomnostiach zo 14.16. storočia sa dedina spomína pod nemeckým názvom *Hamburg*. Tento názov vznikol spojením nemeckých slov „ham“ (výbežok, ostroh) a „burg“ (hrad) v zmysle „Hrad na výbežku“.

Dve písomné správy o hrade v Hamborku spomínajú hrad, ale neuvádzajú jeho názov. Bol postavený západne od Brezovičky na výbežku Levočských vrchov, ktorý sa aj dnes volá Zámčisko.

V Hamborku na zákupnom práve dala postaviť rodina Berzeviczy aj kostol sv. Martina okolo roku 1300, v ktorom od roku 1330 pôsobil farár Herbort.

V roku 1620 si rodina Berzeviczyovcov postavila v Hamborku kaštieľ, ktorý je aj dnes vo výbornom stave. Sídlo má v ňom domov sociálnych služieb.

V polovici 13. storočia vznikla v západnej časti chotára Brezovičky dedina Šlemov (Šľamuf), ktorá v písomnostiach sa spomína ako *Slemhaw, Slemvagasa, Slemo*, ktorú založil šoltýs Schlemo s usadlíkmi podľa zákupného práva. Keďže Šlemov bol postavený na majetku Berzeviczyovcov, tak im patril aj v 15. storočí. Ľudia kvôli zlým podmienkam začali postupne dedinu opúšťať, až v roku 1470 úplne zanikla.

## Rodáci
* Henrich Berzeviczy (* 1652 – † 1713), matematik
* Koloman Gajan (* 1918 – † 2011), historik

## Referencie

## Iné projekty

## Externé odkazy
* 


Kategória:Obce okresu Sabinov
Červenica pri Sabinove

**Červenica pri Sabinove** je obec na Slovensku v okrese Sabinov. V jej centre sa zachoval pôvodne románsky Kostol sv. Martina z druhej polovice 13. storočia, neskôr renesančne prestavaný. V podkroví lode boli objavené gotické nástenné maľby. 

Túto obec navštívila herečka Dana Košická s hercom Borisom Farkašom v rámci dokumentárneho televízneho seriálu Od východu na východ v roku 2011. Navštívili aj susedné obce: Pečovskú Novú Ves, Jakubovú Voľu, Hanigovce a iné obce po blízku. Neskôr, v roku 2015 navštívil túto obec podpredseda vlády a minister vnútra SR, Robert Kaliňák, v rámci projektu Celoplošného rozmiestnenia síl a prostriedkov odovzdal dobrovoľným hasičom nové hasičské auto.

## Vývoj názvu obce
*Názov obce Červenica sa počas historického vývoja menil, až dosiahol dnešný aktuálny názov:*

Veressalma - r.1278 - 1. písomná zmienka

Verusalma - r.1302

villa Wrusalma - r.1322

Cherwenycze - r.1563

Čerwenicza - r.1786

Jablonov - r.1808

Červenica pri Sabinove - 1960

## Kostol svätého Martina
Málokto vie, komu bol zasvätený kostol pred Martinom. Bol zasvätený svätej Margite. Vznikol v druhej polovici 13. storočia, ktorý sa nachádza v centre obce v ohradenom areále. V dnešnej dobe patrí pod Rožkoviansku farnosť. Pred nejakým časom bol renovovaný.

## Vybavenosť obce
Obec je vybavená obecným vodovodom, kanalizáciou, plynofikáciou, školou materskou a základnou, pohostinstvom (krčmou), obchodom s potravinami a rozličným tovarom, motorestom (reštauráciou), cestou I. a III. triedy... 

## Zaujímavosti
Ľudia sa zaoberajú chovom dobytka a pestovaním zeleniny a ovocia, zúčastňujú sa rôznych kultúrnych podujatí, či už je to v rámci obce alebo škôl, prispievajú na zbierky v kostole a seniori chodia vystupovať a reprezentovať svoj folklórny súbor, pod názvom Dubina.

## Obyvateľstvo
Obyvateľov z roka na rok pribúda. Ku dňu 31.12.2018 je to 918 obyvateľov, čo je na jedného obyvateľa hustota zaľudnenia 145,08 km2.

## Referencie

## Literatúra
* 

## Iné projekty

## Externé odkazy
* 
* Profil stredovekého kostola na www.apsida.sk
* 360° panoráma obce Červernica pri Sabinove 


Kategória:Obce okresu Sabinov
Ďačov

**Ďačov** je obec na Slovensku v okrese Sabinov. Nachádza sa v severozápadnej časti Šarišskej vrchoviny v doline Ďačovského potoka. Prvá písomná zmienka o obci je z roku 1278. Najvýznamnejšou pamiatkou je ranogotický Kostol sv. Michala patriaci Gréckokatolíckej cirkvi, ktorý postavili okolo roku 1300.

## Kultúra a zaujímavosti

### Pamiatky
Pôvodne gotický kostol z 13. storočia. V renesancii a baroku bol upravený. Obnovili ho v roku 1909 a 1939. Jednoloďová stavba s presbytériom štvorcového pôdorysu a s mohutnou predstavanou hranolovou vežou, krytou vysokým ihlancom. Presbytérium je zaklenuté jedným poľom gotickej rebrovej krížovej klenby (rebrá sú klinové), v sakristii je valená klenba. Na východnej strane presbytéria bolo ešte donedávna posledné gotické okno s pôvodným ostením. Loď má rovný strop a segmentovo zakončené okná z obnovy v roku 1903. Na veži v horných poschodiach sú pseudogotické zvukové okná. 

File:Dacov Slovakia 12.JPG
File:Dacov Slovakia 4.JPG
File:Dacov Slovakia 6.JPG


## Osobnosti
*Monika Kandráčová rod. Kaňuščáková sa narodila 26. januára 1956 v obci Ďačov pri Lipanoch. Táto známa interpretka ľudových piesní získala Cenu predsedu Prešovského samosprávneho kraja za rok 2016.

## Referencie

## Iné projekty

## Externé odkazy
* 
* www.apsida.sk - profil gotického kostola
* https://psk.sk/domov/samosprava/predseda/cena-predsedu-psk/rok-2016 
* https://fondtlk.sk/en/detail-sluk_us_auth-0901119-Kandracova-Monika-1956/


Kategória:Obce okresu Sabinov
Dubovica

**Dubovica** je obec na Slovensku v okrese Sabinov. Najvýznamnejšou pamiatkou je rímskokatolícky, pôvodne ranogotický Kostol Obetovania Pána z konca 13. storočia. Leží v severozápadnej časti Šarišskej vrchoviny v údolí Dubovického potoka, pravého prítoku Torysy,  južne od centra mesta Lipany. Nadmorská výška v strede obce je , najnižší bod má  a najvyšší  Kataster obce o rozlohe  sa rozprestiera na členitom teréne, čo je evidentné z veľkého výškového rozdielu. Pôdy má hnedé, lesné, niekde oglejené, menej hnedo zemné a nivné karbonátové. Katastrálne susedí s obcami Renčišov, Ďačov, Lipany a Rožkovany.

## Osobnosti
* Maruška Nedomová (* 1963), slovenská speváčka a herečka

## Referencie

## Iné projekty

## Externé odkazy
* 
* www.apsida.sk - profil stredovekého kostola


Kategória:Obce okresu Sabinov
Hubošovce

**Hubošovce** sú obec na Slovensku v okrese Sabinov.  Obec Hubošovce sa skladá z 2 častí, ktoré prešli samostatným a osobitným historickým vývojom. 

Svätý Jur bol až do 20. storočia samostatnou obcou. Svätý Jur založili zemania maďarského pôvodu Tekulovci (Tekule), ktorí tu prišli v rámci politicko-správneho obsadzovania Uhorského kráľovstva.

## Referencie

## Iné projekty

## Externé odkazy
* 


Kategória:Obce okresu Sabinov
Daletice

**Daletice** sú obec na Slovensku v okrese Sabinov.

## Referencie

## Iné projekty


Kategória:Obce okresu Sabinov
Drienica

**Drienica** je obec na Slovensku v okrese Sabinov.

## Poloha a prírodné pomery
Obec Drienica sa nachádza na východnom Slovensku, administratívne je začlenená do Prešovského kraja, do okresu Sabinov. Historicky vždy patrila do Šarišskej, v novoveku do Šarišsko-Zemplínskej župy. Nachádza sa na 49° 08´ severnej zemepisnej šírky a 21° 07´ východnej zemepisnej dĺžky. Po roku 2004 patrí obec Drienica do Šarišského regiónu cestovného ruchu a je sídlom Občianskeho združenia Mikroregión Čergov s cieľom zvýšiť atraktivitu rekreačnej oblasti. Vzdialenosť obce od mesta Prešov je 25 km, od okresného mesta Sabinov 4 km.

Chotár obce patrí svojou rozlohou medzi stredne veľké chotáre. Má celkovú výmeru 1 021 ha, z toho pripadá 638 ha na lesy (61%), 167 ha na ornú pôdu (17%), 114 ha na horské lúky a pasienky (12%), 83 ha na intravilán obce (8%), 15 ha na záhrady a ovocné sady (2%) a 4 ha na vodné plochy (0%).  Drienica susedí s chotármi Sabinova, Červenej Vody, Olejníkova, Šarišských Sokoloviec a Jakubovian. Vyšný koniec obce plynulo prechádza do rekreačno-športového strediska Drienica – Lysá.

## Turistika
V severnej časti obce Drienica sa nachádza rekreačná oblasť s rekreačnými a športovými zariadeniami. Najvýznamnejšími a turisticky najnavštevovanejšie z nich sú lyžiarske svahy s vlekmi. Nachádzajú na hornom (severovýchodnom) konci obce a na svahoch Lysej. Jednotlivé svahy sú prepojené vlekmi.

Ďalším významným prvkom, ktorý celoročne priťahuje turistov je krytý bazén. Nachádza sa asi 100 m od lyžiarskeho svahu. Toto zariadenie je vybavené aj soľnou jaskyňou, saunou, masážami a výrivkou. V jeho blízkosti sa nachádzajú aj tenisové kurty. Celoročne, ale hlavne v lete, je možné spoznávať tunajšiu prírodu, keďže sa v okolí obce nachádza množstvo turistických chodníkov. 

V blízkej obci Jakubovany (asi 1,5 km pešo, 6 km autom – po ceste) je aj umelá vodná nádrž, ktorá poskytuje priestor na rybárčenie. V rekreačnej oblasti sa nachádzajú aj reštauračné zariadenia poskytujúce bohaté stravovanie, zábavu a nočný život. Priamo v obci sa nachádza obchod - samoobsluha. 

V obci sa nachádza materská škola a základná škola pre 1.4. ročník.

## Partnerské mestá
*  Dubovica, Slovensko
*  Hubošovce, Slovensko
*  Jakubovany, Slovensko
*  Perečín, Ukrajina
*  Šarišské Sokolovce, Slovensko
*  Uzovce, Slovensko
*  Wiśniew, Poľsko

## Referencie

## Iné projekty

## Externé odkazy
* 
* Drieničan - Neoficiálna stránka obce Drienica


Kategória:Obce okresu Sabinov
Kamenica (okres Sabinov)

**Kamenica** je obec na Slovensku v okrese Sabinov. Obec je súčasťou Prešovského samosprávneho kraja. Nachádza sa na východnom Slovensku, 35 km severozápadne od krajského mesta Prešov a 16 km severozápadne od okresného mesta Sabinov, na ceste I. triedy Prešov – Stará Ľubovňa –  Poľsko.

Podľa údajov zo štatistického úradu k 31. decembru 2011 rozloha obce sa rozprestiera na ploche 2 131 ha.

## Polohopis
### Vodné toky
Na území vznikajú toky Lipianského potoka, Kalinovského potoka a Lúčanky, ktoré sa spájajú a tvoria ľavostranné rameno rieky Torysy.

## Kultúra a zaujímavosti
### Stavby
náhľad|Ohňová šou na Kamenickom hrade
náhľad|460. Výročie dobytia hradu Kamenica
* Kamenický hrad - zrúcanina hradu z prvej polovice 13. storočia stojaceho nad obcou na vápencovom brale. Hrad bol zničený vojskami Šimona Forgáča v roku 1556, jeho skaza bola dokonaná použitím materiálu z hradu na postavenie liehovaru v Lúčke (1816). O zachovanie hradu sa v súčasnosti stará  občianske združenie Kamenná veža.
### Pravidelné podujatia
* Každoročne sa na hradnej bašte usporadúvaju hradné slávnosti. Vystupujú tu sokoliari, šermiari, brušné tanečnice a rôzne folklórne súbory. Večer sa usporadúva diskotéka.
* Noc hradných zrúcanín - zvyčajne sa toto podujatie koná deň pred hradnými slávnosťami. Súčasťou programu je pálenie ohňov okolo celého hradu vo večerných hodinách. Takisto je pre verejnosť pripravená ohňová šou.
* Kamenické hudobné leto - v mesiacoch júl a august sa na námestí konajú vystúpenia rôznych hudobných skupín.

### Šport
#### FK Kamenica
* Rok založenia - 1975 
* *dospelí* - 5. liga Šarišská
* *dorast* - 4. liga  
* *žiaci* - 3.  liga
* *mladší žiaci* - 3. liga

## Referencie

## Iné projekty

## Externé odkazy
* 
* História Kamenice 


Kategória:Obce okresu Sabinov
Krásna Lúka

**Krásna Lúka** je obec na Slovensku v okrese Sabinov.

## Polohopis
Obec sa nachádza na úpätí Levočských vrchov medzi Torysou a Plavnicou.

### Vodné toky
Cez obec preteká Kučmanovský potok.

## Dejiny
Prvá písomná zmienka o obci je z roku 1295, v ktorej sa spomína kostol sv. Martina biskupa. Prvá písomná zmienka, ktorá spomína obec ako farnosť, je však až z roku 1329.

## Kultúra a zaujímavosti
Tradície: Jasličkári Krásna Lúka. V obci pôsobí Folklórny súbor Šenvižan z Krásnej lúky.
Rodná obec Ondreja Kandráča

### Stavby
#### Pamiatky
* Chrám sv. Martina – postavený koncom 13. storočia
* Šenvižská Madona (14. storočie) – uložená v Slovenskom národnom múzeu v Martine

### Šport
* Futbal

## Hospodárstvo a infraštruktúra
### Školstvo
* Základná škola
* Materská škola

## Osobnosti
### Rodáci
* Ondrej Kandráč (* 1978) - slovenský huslista, primáš, spevák, folklorista, moderátor a umelecký režisér 

## Referencie

## Iné projekty

## Externé odkazy
* 
* Krásna Lúka – „Obecná monografia o obci Krásna Lúka“


Kategória:Obce okresu Sabinov
Krivany

**Krivany** je obec na Slovensku v okrese Sabinov. Leží 426 metrov nad morom pri ľavostranných prítokoch rieky Torysa. Medzi najvýznamnejšie pamiatky patrí rímskokatolícky gotický Kostol sv. Štefana, prvomučeníka z obdobia okolo roku 1300 a renesančný kaštieľ z prvej polovice 17. storočia.

## Galéria

File:Slovakia Krivany 8.JPG
File:Slovakia Krivany 10.JPG
File:Slovakia Krivany 5.JPG


## Osobnosti
* Bartolomej Gernát (* 1941 – † 2021) – slovenský výrobca ľudových hudobných nástrojov, inštrumentalista a folklorista
* Jozef Ďurica (* 1880† 1964) salezián, trpiteľ za vieru – disident (internovaný; 1950 - 1964).
* Ján Lazorík (* 1920† 2015) slovenský etnológ, zberateľ a spisovateľ
* Milan Stanislav Ďurica (* 1925† 2024) rímskokatolícky kňaz, salezián, slovenský historik.

## Referencie

## Iné projekty

## Externé odkazy
* 
* www.apsida.sk - profil gotického kostola


Kategória:Obce okresu Sabinov
Ľutina

**Ľutina** je obec na Slovensku v okrese Sabinov. Ľutina je najvýznamnejším pútnickým miestom Gréckokatolíckej cirkvi na Slovensku. Odpusty v sa tu konajú v auguste pri príležitosti sviatku Zosnutia presvätej Bohorodičky. Odpustový chrám má titul baziliky minor, ako jeden z dvoch gréckokatolíckych chrámov na Slovensku (spolu s bazilikou minor Zostúpenia Svätého Ducha v Michalovciach).

## Školstvo
**Základná škola v Ľutine** zabezpečuje výchovno-vzdelávací proces pre žiakov z dedín Olejníkov, Ľutina a Jakovany.

**História školy**
Škola bola dostavaná v roku 1961 a v školskom roku 1961/62 začala svoju prevádzku. Škola nadobudla 1. júla 2002 právnu subjektivitu a zriaďovateľom sa stal Obecný úrad v Ľutine. V roku 2009 bola uskutočnená celková rekonštrukcia školy.

**Charakteristika školy**
Škola zabezpečuje vyučovací proces pre 150 žiakov. V budove sa nenachádza telocvičňa; škola má športový areál, multifunkčné ihrisko, dve počítačové učebne a odbornú učebňu fyziky. Všetky potrené informácie (učitelia, zoznam krúžkov, rozvrhy, internetová žiacka knižka) sú k nahliadnutiu na webovej stránke školy.

**Vedenie školy**
* riaditeľ školy: Mgr. Sciranka Ján

**Pravidelné podujatia**
Každoročne sa vydajú štyri čísla školského časopisu Ľutinkáč. Organizujú sa školské náučné exkurzie, poznávacie výlety, uskutočňuje sa futbalový turnaj.

## Pozri aj
* Bazilika Zosnutia presvätej Bohorodičky
* Miniskanzen drevených chrámov
* Slovenská mariánska cesta

## Galéria

Súbor:Postcard Ľutina 16Slovakia.jpg|thumb|Virtuálna pohľadnica, pútnické centrum
Súbor:Postcard Miniskanzen Ľutina 20 Slovakia.jpg|Virtuálna pohľadnica, miniskanzen 


## Referencie

## Iné projekty

## Externé odkazy
* 


Kategória:Obce okresu Sabinov
Kategória:Gréckokatolícke pútnické miesta
Kategória:Pútnické miesta na Slovensku
Milpoš

**Milpoš** je obec na Slovensku v okrese Sabinov. Vznikla odčlenením od Hanigoviec.

## Pôvod názvu obce
Prvotná osada dostala pomenovanie od prác, ktoré tu vykonávali naši predkovia. Išlo o novinku. Okrem pastierstva a poľnohospodárstva sa totiž venovanie páleniu dreveného uhlia. To malo rôzne použitie. Raz slúžilo na pušný prach, inokedy ako vsádzka do taviacich pecí a pod. Dobre vypáliť drevené uhlie bolo umenie. Skládka dreva sa musela usporiadať tak, aby sa drevo vypálilo čo najlepšie. Práve spomínaná "skládka dreva" sa volala *miľa.* V procese pálenia bola oblepená blatom s lístím, so starým uhlím a popolom z predošlého pálenia. Tento obal sa nazýval *pošom*. Spojením týchto dvoch slov (*miľa a poš*) vznikol názov osady *MIĽPOŠ.*

## Referencie

## Iné projekty

## Externé odkazy
* 


Kategória:Obce okresu Sabinov
Nižný Slavkov

**Nižný Slavkov** je obec na Slovensku v okrese Sabinov.

## Polohopis
Obec sa nachádza na západnom okraji Šariša, vo výbežku Šarišského podolia, podcelku Spišsko-šarišského medzihoria. Leží na sútoku potoka Čierny močiar a Slavkovského potoka, pravostranného prítoku Torysy. Východný okraj obce lemuje pohorie Bachureň, západným smerom vystupujú Levočské vrchy a južný okraj katastra zasahuje do pohoria Branisko.

## Dejiny
Prvá písomná zmienka o Nižnom Slavkove je z roku 1214, kde sa uvádza ako *Zalokmezeje*. Najvýznamnejšou pamiatkou obce je rímskokatolícky Kostol Narodenia Panny Márie z konca 13. storočia.

## Školstvo
V obci sa nachádza základná a materská škola.

### Kultúra a folklór
#### Piesne
Z obcí pochádzajú ľudové piesne:
**„Ach, Bože muj, jaka ja skarana…“*,
**Co ja smutna robic mam…“.

== Osobnosti ==
=== Rodáci ===

* [[Ján Švec Slavkovian]] (* [[1911]] – † [[1976]]) bol [[Slovensko|slovenský]] [[básnik]], [[prekladateľ]] a katolícky [[kňaz]]
* Profesor Damián Kováč (*2021) bol zakladateľom bratislavskej experimentálnej školy, významný slovenský psychológ a vedec.

== Galéria == 
<gallery>
File:Slovakia Nizny Slavkov 4.JPG|kostol v Nižnom Slavkove
File:Slovakia Nizny Slavkov 6.JPG
File:Slovakia Nizny Slavkov 9.JPG
File:Slovakia Nizny Slavkov 8.JPG|rómska osada v Nižnom Slavkove
</gallery>

== Partnerské obce ==
*  [[Horní Slavkov]], [[Česko]]

== Referencie ==


== Literatúra ==
*Ľubomír Grega: *Na počiatku bolo slovo'', Monografia obce a farnosti Nižný Slavkov; ISBN: 978-80-89295-54-8, EAN: 9788089295548
* 

## Iné projekty

## Externé odkazy
* 
* www.apsida.sk - profil stredovekého kostola


Kategória:Obce okresu Sabinov